地学铁骨秘
序言 


朱序 
吴子师青，既以青乌术擅名当世，当世之士，听其议论之着明，与其谈言之奇中，莫不群相揣测，以为必有私藏秘本，为当世所不见，而吴子独见之者，乃能至是予始闻焉而未察也；今年夏吴子出其所谓铁骨秘者，以相示且曰，地理之书，幽沈欠矣，是书之作，盖将以导烟郁发幽秘，使吉凶悔吝之旨，了然如指诸掌，或亦谋趋避者所不废欤，予愧于堪舆家言，素未讲求，不知吴子此书于古之作者何以然，以向者世人之所震惊，而揣测者今乃果获是书，则是书之价值又焉可诬耶，吾因之重有所感矣，世固有委心任运，忘怀得失，粹然以自求福为归者，彼诚知所处已，若其扰扰于目前，营营于身后，寡廉鲜耻以求达其所大欲，卒其所至，得失樊然，曾不能有加于其本来毫末，而徒然自陷于蝇营狗苟之为，以酿成风气之忧者，吾又不安得一举吴子之说，使之废然思返也哉，因序此书，聊相与发愤言之 

自序 
甚矣，地理之晦而不明也欠矣，自唐而后，颠倒卦例，业堪舆者不究青囊宝照天玉之玄妙，而从灭蛮玉尺之荒谬，虽有人焉作辩正疏，辩正直解，辩正再辩，辩正补辩，正翼以发明青囊天玉宝照之义，而真旨不明，妄肆臆断，愈辩而愈晦，愈改而愈谬，正义一失，吉凶无准，遂使堪舆之家，为人视作江湖糊口之辈，鸣呼，岂不痛哉，仆悯焉，于是有铁骨秘之作，天下后世人读是书者，可以明黄杨二公之旨，可以知天地山川之气，可以福他人，可以尊自己，师青之意如斯而已。 

凡 例 


是书以铁骨秘为名者，缘杨公正教先贤，秘而不宣，后人不解者多矣，故予作此书求合经意，非有异也，不过补前人未言之隐微，阐先贤秘中之秘云尔。 
读是书，必先取辨正大文读过后，读此篇更觉会心，易于得益。 
是书不可草阅之，如视为易，则无益也，必将廿四章中，句句揣磨，方得其义，何异千书万卷乎。 
是书卷后编成四十八图，内共有一千一百五十二局，每图只有五局可用，共计二百四十穴，其余之穴皆主贫贱，绝嗣之应。 
是书第十八章，九星断房分之法，必兼师青心法断之始应，亦须兼零正山水互决之。 
是书用罗经之法，必以地盘为主，格水之法，亦必以碑头高低所见为主，如以时术，立而格之错矣。 
是书格龙之法，必以城门诀为主脑，如子龙入首，水必出午，若不出午，或朝来亦应，但系分枝之龙，可知然龙欲对待为贵，若不对待天心，怕非吉地，虽能发一二房分，亦必受初葬之凶。 
是书卷后编成九十六局，计水龙四十八局，山龙四十八局，乃上应北斗主宰天地化育之道，下临地舆干旋元运吉凶之理，此诀前贤秘密久矣，予则编发，使后学一见了然，自能趋吉避凶，盖生旺以入首为重，如入首得生旺，不但能骤然兴发，且能获富获贵，而世世荣昌，是经所云：“得山运者福力浅，得龙运者福力大”之谓也。 

一至廿四章 


师青乐道不知忧，绿水青山任优游， 
两眼无花明气象，小心有术辨休囚， 
玉书九卷家藏秘，铁骨三星手自修， 
欲解倒悬传此诀，天惊石破鬼神愁。 
乾坤艮巽子午卯酉天元宫 
甲庚丙壬辰戌丑未地元龙 
乙辛丁癸寅申巳亥人元宗 
右第一章　首言作者之意，而仍归重于道统也 

堪笑时师术未精，妄将正义浪批评，大鸿一勺宜宾辈，大素九州亦弟兄。 
右第二章　申言首章之义，而辨诸书解说之非 

惟有挨星法最元，先寻入首后流泉，依经立向无差别，不是明师却是仙。 
右第三章　指明挨星之旨，而以龙向水为主脑也 

挨星妙诀本非烦，向对来山水上翻，顺逆阴阳须记取，任他深谷与平原。 
右第四章　言山原本无二法，但龙有顺逆之异也 

龙上山山趋破军，向中吉凶细心分，右廉破武贪狼位，迭迭挨加破左文， 
破巨禄存星十二，时师此诀未曾闻，师青广发慈悲念，救世金针度与君。 
右第五章　指明挨星次序 

阴阳顺逆有因由，须向雌雄两路求，支偶干奇当辨别，右旋左转不同流。 
右第六章　言挨星法，有雌雄之别，有左右之分 

壬子为雄子癸雌，个中消息有谁知，干支两路君须记，二十四山掌上推。 
右第七章　指明雌雄两路，总以二十四山掌诀为用 

壬子同行癸丑宫，艮寅甲卯乙辰龙，巽兼己兮丙午中，丁未辛戌干亥通， 
庚酉坤申一路脉，天盘造化合天宫，干神十二夫和妇，山水相交气象雄。 
右第八章　指明雄龙一路共十二局 

子癸午丁天元龙，卯乙酉辛夫妇宗，亥己壬丙一同到，寅甲申庚两路逢， 
丑艮未坤山屹屹，戌干辰巽水溶溶，支兼干出人盘脉，知得是雌师不庸。 
右第九章　指明雌龙一路共十二局 

子壬午丙号翻天，卯甲酉庚理亦然，已巽亥干寅与艮，申坤并到福绵绵。 
右第十章　指明翻天龙八局，乃雄中之雌也 

癸子兼行艮丑宫，巽辰丁午合元空，坤偕未出干和戌，乙兔辛鸡倒地龙。 
右第十一章　指明倒地龙八局，乃雌中之雄也 

分房最忌见逆龙，丑癸未丁定主凶，辰乙同行多断绝，戌辛并走亦殄凶， 
庚申壬亥均须避，丙己甲寅也莫逢，若要福人先福己，好将此诀罗心胸。 
右第十二章　指明逆龙八局，乃狂之龙也 
丑癸、未丁、戌辛、辰乙四局，是翻天而不可翻天，系雄中之逆雌；壬亥、丙已、庚申、甲寅四局，是倒地而不可倒地，系雌中之逆雄也。 

雄龙雌向干维顺，逆走支山定穴场，雄向雌龙支反右，干维挨左法为良， 
雄龙雄向俱从逆，雌向雌龙顺路装，此是挨星真正诀，心传口授本青囊。 
右第十三章　指明挨星之法 

有雌雌、雄雄、雄雌、雌雄共四样，顺逆挨排之法本，陈希夷阳入阳宫、阳入阴宫、阴入阴宫、阴入阳宫之义也，此诀前人秘密久矣，师青一口说破，其遭天谴欤，抑叨天之春欤，均未敢秘也，读者鉴之。 

贪毓斯文武发财，更生武贵福频来，巨门定产忠贞品，辅弼应兼将相才， 
五吉向中宜指点，七凶位上莫徘徊，有人识此神仙诀，掌握乾坤任剪裁。 
右第十四章　略言五吉应验，神断别有秘本也 

破军四煞最难当，作贼充军犯法场，定主夭亡并自缢，两人合共一妻床， 
禄存亦出徒流罪，抱养生离雪拨汤，快请明师改吉向，千灾万祸转祯祥。 
右第十五章　指明破禄二星凶应 

文曲主鸡生四足，被人殴打坐宰狱，归来又见死妻儿，三代单传嗣不续。 
右第十六章　指明文曲凶应 

廉贞回禄贼伤人，板烂亡魂受苦辛，寅午戌年火灾至，劝君速改莫逡巡。 
右第十七章　指明廉贞凶应 

贪与长子巨与中，武发三房财禄丰，辅弼两宫分左右，东西二卦定雌雄， 
破廉孟伯贫寒定，文绝季孙禄仲穷，分房此诀真灵验，陆地神仙岂易逢。 
右第十八章　指明九星房分（须兼形气断之方准） 

　 公位玄机妙不穷，断山断水岂相同，流神一诀君知未，孟白仲青季在中 
右第十九章　指明水法公位而断水（别有秘本也） </P< p>
山砂房分剖君知，孟子龙蟠季虎栖，惟有仲房当面立，左肩四叔一同推。 
右第二十章　指明砂法（公位一四七房居左之类） 
充栋山书孰与俦，荒唐大半又虚浮，三星五吉从头断，惊得东君血汗流。 
右第二十一章　总结上文，重言三星五吉之验也 

甲子从颐比解殊，分金配卦总糊涂，羲文周孔演经义，未见坎离震兑无， 
当将八八附穿山，子父财官不等闲，中依大衍虚一位，天根月窟任循环。 
右第二十二章　辨明　 

戌龙丑龙，干龙艮龙 
亥龙寅龙，壬龙甲龙 
子龙卯龙，癸龙乙龙 
丑龙辰龙，寅龙巳龙 
甲龙丙龙，卯龙午龙 
乙龙丁龙，辰龙未龙 
巽龙坤龙，巳龙申龙 
丙龙庚龙，午龙酉龙 
丁龙辛龙，未龙戌龙 
坤龙干龙，申龙亥龙 
庚龙壬龙，酉龙子龙 
辛龙癸龙，艮龙巽龙 
罗经六十四卦，配六十分金，妄将坎离震兑删除之谬，今改正之。 
时宪书中理法精，子时八刻欠分明，拟将夜子初三刻，甲子当从丙子评。 
右第二十三章　言子时尚未精 
细数百年间，惟子时宜用下四刻，不知上四刻着落何处，今改正之。 
浪迹江湖十几秋，平生有志未曾售，书传铁骨赠知己，大地凭君及早收。 
右第二十四章　深赞得此诀者，遍地皆春矣，旨哉秘哉 
师青曰：点穴之道，全在中正和三字，立向之道，贵在同宗同道为，朋为友为妙，虽曰篇简文陋，庶几易则易知，简则易明，将数篇中句句揣磨，心会其理，书云：识得阴阳颠倒颠，便是大罗仙；又何必千书万卷乎，若仍饱食终日，无所用心，纵使杨公复生，口口相传，亦不能明其道矣。 
以下四十八图，共有一千一百五十二局，每图只有五局可用，共计只二百四十穴，其余九百一十二穴，非犯破禄文廉，则碍阴差阳错，屡验此穴，非贫则夭，诚可痛哉，今将杨公抄图秘本，选出吉穴，如海底寻珠，编成局则，又灿似星日，天珍地秘，泄露殆尽，捉龙寻穴，考之古墓无差，庶几登山涉水，一目了然，唯愿后人，幸勿妄传，乱泄天机秘也。 
杨公抄图秘本四十八图 
歌曰 
支山右弼与武贪，右倒左兮血气行，辅巨倒右运阡陌，须凭入首发何元。 
干山弼武与贪狼，左水倒右福非常，辅巨还从右转左，砂图仙诀永传扬。 　　 
捉龙点穴歌 
支龙顺走结千山，干龙逆布支山求，寻取五吉三元位，此是真穴不差途， 
五星更带禄马贵，为官指日上皇都，捉龙点穴真妙诀，杨公那肯度凡夫。 
城门诀 
五星一诀非真术，城门一诀最为良，识得五星城门诀，立宅安墓大昌。 
城门者，山龙之血脉俱从此出，坪洋则通潮水流入原阳也，如潮水从巳而入，依水立向，当立丁向，又可立乙向，江南龙来江北望者，山上来龙必是亥，左隔四位立癸山，右隔四位立辛山，山龙水龙并可通用，最重入首勿出卦，穷通得失，须知入首得运则兴，失运则废。
师青心法 
堪舆之学其说有二，曰峦头，曰理气；峦头论龙穴砂水，以察生气，体也；理气言元运方位，以着应验，用也；无体则用无所施，无用则体不灵异，世之业此术者，言峦头则诋理气为虚渺，言理气则嗤峦头为粗疏；心法之作，理寓于气，气囿于形，使峦头与理气，彼此贯通融会，庶不致有偏废之纷歧耳。 
第一 破军回转倒骑龙，湾勾反凹卷帘同，形孤穴露天白重，纵然有托不毡唇，三四长房人夭折，寡母双悲损妻凶，此穴之中休下葬，破损财丁主孤穷。 
第二 右弼金水半横生，倒插回龙看少宗，玉枕金勾来下葬，长房富贵旺儿孙，点穴中心就龙耳，前迎山水后迎龙，天虹贯日形相似，眠象回勾螺共同。 
第三 廉贞穴下君莫裁，龙虎深坑穴挂坪，行龙枝爪无真结，水杀淋肩水浸骸，一葬长房人破败，好赌贪花日在怀。 
第四 
破军山穴葬不祥，左右空窝凹杀伤，孤寡少亡人进舍，两人共同一妻床，三岁孩童人谋死，棺骸破烂水穿棺，下砂空圹尸山现，纵遇真龙一旦亡，申子辰年寅午戌，一门凶祸主药亡。 
第五 武曲结成蛇，坐祖横龙穴半斜，左右高山来包护，向对朝山作祖佳，三房一葬人丁旺，二房富贵享荣华，祖山高大旺四五，右边砂脚带尖斜。 
第六 贪狼大贵星，太祖三台作后屏，鹤膝串珠三枭脉，草蛇灰线结平真，秀水归东三富贵，左水倒右长二盈，亥卯未生申子辰，文出三台武状元。 
第七 破军来见定不祥，三房一犯主杀伤，形孤穴露兼风杀，龙虎擎拳砂似槍，遭军遭贼因人命，杀兄杀弟坐牢亡。 
第八 左辅荣昌福非常，池湖毡托看三阳，太阳太阴星出面，芦花三袅气雄强，玉枕星辰并金水，池湖毓气二房祥，北龙来结长房好，西逐东南三长房。 
第九 
文曲知晓是恶神，行龙结穴不分明，扫荡孤阴金开脚，右肩煞凹带廉贞，男出单毰妇太阴，娼妓淫乱动情深，申子辰年寅午戌，生埋炮打死非轻，不怕五星形体秀，骨骸泥水满金埕。 
第十 破军形成老阴头，结在高山莫图谋，形孤穴露兼风杀，天白茫茫损骨愁，巳酉丑年寅午戌，杀带满身出贼头。 
十一 巨门后人多忠信，结在高山土覆金，土角流金穴可作，玉尺文星结其神，四围八国来包裹，池湖界水有分明，一看西南龙作祖，举子入朝点翰林。 
十二 禄存山峦结半岗，后座低空白虎槍，探头侧面生淫贱，不成星体出颠狂，定出觋公并和尚，尸骸暴露水穿棺，亥卯未生人夭折，抱儿过继出兰房。 

壬龙破甲　禄文廉无　卯龙破酉文丙　不犯禄无文 
子龙文寅甲　无破廉　乙龙破癸　不犯文廉禄 
癸龙破乙文干　无禄廉　辰龙　无禄 
丑龙破未　无禄文廉　巽龙破艮禄亥　无文 
艮龙破巽文亥　无禄廉　巳龙破亥　无禄文 
寅龙　不犯禄文廉　丙龙文卯　无禄廉 
甲龙破壬文　癸不犯禄子无廉　午龙　不犯禄文廉 
戌龙　无廉　丁龙禄艮文巽　无廉 
干龙　禄乙文甲　亥龙　破巳禄巽坤廉艮文 
未龙破丑廉乙　无禄文　酉龙破卯　无禄文廉 
坤龙禄甲廉亥　无文　辛龙　无禄文廉 
申龙文干　不犯廉禄无　庚龙　无禄文廉 

子癸午丁天元龙，卯乙酉辛一路同，若有山水一同到，半穴乾坤艮巽宫，取得辅星成五吉，山中有此是真龙 
此节子午卯酉行龙，世人莫不曰只结乾坤艮巽而已，若如此论，则半字无可辞矣，不知子午卯酉行龙，又可结壬丙甲庚，以为贪狼顺结之局也，而乾坤艮巽行龙，不单可结子午卯酉，又可结寅申巳亥，以为贪狼顺局也，则半字下来最确最明，盖辰戌丑未之龙，又可结乙辛丁癸之山，以为贪狼顺局也，亦不只结甲庚丙壬四山而已，盖寅申巳亥之龙，依办正止结乙辛丁癸四向而已，不知摆立向，又可结乾坤艮巽，傍父母之力也，庶根深蒂固，而福力攸久。 

此节贪狼之局，与上文“共路两神为夫妇，认取真神路，仙人秘密定阴阳，便是正龙岗”，今举坎宫一卦论之，何不言子癸亦是共路两神，只言壬子、子壬为贪狼，盖子癸为净阴，故云“认取真神路、定阴阳”也，余卦仿此。 

贪狼格　 壬龙立子　子龙立壬　丙龙立午 
午龙立丙　庚龙立酉　酉龙立庚　干龙立亥 
坤龙立申　申龙立坤　巽龙立巳　癸龙立丑 
丑龙立癸　丁龙立未　未龙立丁　乙龙立辰 
辰龙立乙　辛龙立戌　戌龙立辛 
以上贪狼立穴，禄存去水，顺结直流之格也。 
宝照经曰：“贪狼原是发来迟，坐向穴中人未知”，按此尽属地人二元，非天元父母，行龙者比若不傍父母之力，龙穴俱是子息，必然迟发也 
寅申巳亥人元龙，第四句云：“寅坤申艮御门开，巳丙宜向天门上，亥壬向得巽风吹”，此数语有带奥谜，卒不能解，今特补之，以便后学可也。 
寅坤者，为水口起破，右算至坤上为贪狼，实是申龙以坤为贪狼为父母也，故云：脉取贪狼云云。 
申为出口起破，右顺算至艮为贪狼，实指寅龙之父母也。 
巳丙者亥龙也，亥以干为父母贪狼，故云：巳丙宜向天门上。 
亥壬者巳龙也，巳以巽为贪狼，故云：亥壬向得巽龙吹，至甲庚、丙壬、辰戌、丑未、乙辛、丁癸寻贪狼，亦仿此类推。 

江东一卦句 
东者，甲也，甲卯乙辰，辰隔四位至丙，丙隔四位未，未隔四位庚，庚隔四位戌，戌隔四位壬，壬隔四位丑，丑隔四位又转甲，不离乎甲庚、丙壬、辰戌、丑未、为地元卦也，以辰戌丑未之山，甲庚丙壬之龙，甲庚丙壬之山，辰戌丑未之龙，如辰龙甲山，甲若兼寅，则为出卦，甲若兼卯，则为带刃，只取辰兼巽龙来，依贪入首，傍父母之力，以收其气也，其余丑未戌地元之水，不可兼乙辛丁癸，又不可兼寅申巳亥、乾坤艮巽，盖地不可兼天也，只辰为入气，单收戌丑未三水，依排龙立向，只有三吉而己；何为三吉，如辰龙来结，甲山为坐，坐武向巨，得二吉也，兹辰兼巽来至卯为左辅，三吉也；向上酉水，盖地不收天元之水也，此山亦可立作乙辛兼卯酉。 
又举寅龙兼艮，立乙山辛向，为坐辅向弼，二吉也，兼艮之龙，坤上起破，右逆算至卯上，为武曲向巨门，为四吉也，盖寅龙贪狼在艮，不能收贪狼之气，故只四吉而己。 
辰兼巽龙来，系后兼龙，甲山坐武向巨，兼卯系左辅，此局甲山庚向，向上宜水，未上宜龙不宜水，壬上不宜水来，甲亦不宜水，与辰龙同元也。
此局寅龙兼艮，是前兼龙神，立乙山为坐，辅向弼兼艮龙，算至卯上，为坐武向巨，穴宜兼卯，合四吉也。
　 

此局干兼亥龙，为后兼龙神，宜立子山兼癸，为后兼向也，坐武向巨为二吉也，兼亥龙算至癸上，为坐辅向弼为四吉也，干龙贪狼在亥，立子山兼壬，为坐辅向弼，又得贪狼在亥与壬同宫，以收五吉气也，若子山为父母卦，能包三卦，故兼左兼右均可。
乘气 


更有净阴净阳法，前后八尺不相杂，斜正受来阴阳取，气乘生旺方无煞， 
来山起顶须要知，三节四节不须拘，只要神龙得生旺，阴阳却与穴中殊。 
十二阳山：干亥壬坤申庚巽巳丙艮寅甲 
十二阴山：子癸丑卯乙辰午丁未酉辛戌 

如上天元龙，干兼亥为阳龙也，阳来阴受，不可杂他气；前后八尺者，为入穴之阴阳也；斜正受来者，顶脉之阴阳也，如子山兼癸，八尺棺头以上放罗经，指定干亥方之顶，及斜正受来之脉亦可，余卦仿此类推；阴阳二字，看零正坐向须知病，若遇正神正位装，拨水入零堂，零堂正向须知好，认取来山脑，水上排龙点位装，积谷万余仓，阴者属山，阳者属水；坐向须知病者，如干龙立子山，在下元子为零神，在山则为病矣，而午为下元正神，是向水又病矣；正神正位装者，下元干兑艮离宜在山，坎坤震巽宜在水，上元坎坤震巽宜在山，干兑艮离宜在水，又引曾公序曰“识得阴阳玄妙理，知其衰旺生与死，不问坐山与来水，但逢死气皆无取”，举此如三元气运，生旺为生，衰败死兼以零正参看，自见其理；地理之道，有山运龙运之分，以挨星为法，有山龙水龙之辨，得山运者福力浅，得龙运者发福大，如干龙子山，在上元为得山运，挨星以巨门到干，然干非巨门所居也，禄在于兑，文在于坤，自上元甲子年起，至中元癸巳年止，若在上元运葬，到癸亥年共有六十年，不过小福而已，若在文曲运葬之，一二十年即发大福，此诀在上元宜山龙为准，在下元宜用水龙方验，何也？得入首干上武曲之星来也，若发九十年后，又宜寻山龙之局矣。 

挨星诀补正 


依辨正古歌云“坤壬乙巨门从头出，艮丙辛位位是破军，巽辰亥尽是武曲位，甲癸申贪狼一路行”；今将补正，盖挨星以贪巨禄文武破辅弼为序，用八宫掌，如坤属巨门，乙则顺数至坤得九位，壬则逆数至坤亦得九位，故从坤为巨门，艮为八白辅星，辛则顺数至艮得九位，丙则逆数至艮亦得九位，故从艮为左辅，巽为中上元文曲，辰从巽为文曲，亥则逆数至巽得二六一十二，故从巽为文；干为中下元六白武曲，以戌从之巳，则顺数至干，得二六一十二，故从干为武曲，至酉属七赤破军，丁顺数至酉得六位，从兑为破，丑则逆数至酉得九位，亦从兑为破，子属一白贪狼，甲逆数至子得六位，申则顺数至子得九位，故从子为贪狼，卯属上元三碧禄存，癸则顺数至卯得六位，未则逆数至卯得九位，故从卯为禄存，离属下元九紫右弼，寅则顺数至离得九位，庚则逆数至离得六位，故从离为右弼；以上非九则六，理有所依，今将补正歌曰“甲子申贪狼一路行，坤壬乙巨门从头出，癸卯未二三禄存到，巽辰亥尽是文曲位，巳戌干武曲一星联，丁酉丑三山破军守，艮丙辛位位是辅星，寅庚午右弼从头数”。 

九项挨星 
一曰排龙立穴　二曰前兼龙神　三曰后兼龙神 
四曰山龙从坐　五曰水龙挨星　六曰逆水倒排 
七曰三元气运　八曰五子运　　九曰紫白气运 
　 
以上排龙立向，并前兼后兼，在城门诀既明，若四项之山龙从坐，五项之水龙挨星，还须识得干维乾坤艮巽壬与寅，阳顺星辰轮，支辰坎离震兑癸与辰，阴卦逆行取，分定阴阳归两路，顺逆推排去，知生知死亦知贫，留取教儿孙。 
如辛山乙向戌兼干，入首水出辰口，将坐山辅星加在辛，其龙右来宜顺行，武曲在离，先天干居离位，正当旺运，至破辅亦科甲多人，上元贪巨禄文之星，虽有文科武甲，不如下元之富贵也。 

又如申山寅向兼坤分金，其龙辛兼酉来，右弼在酉，左辅在干，右来龙也，申属阳山，将坐山之贪狼，从申逆排至寅上为武曲，层峦耸秀科甲多人，若辅运到干，亦发文甲，看弼到入首，鹿鸣饮宴者还多人也，若水龙挨星，贪狼翻在乙位，武曲至辛，武本属干，九紫运中，先天居之，决有厚望也。 </P< p>

子午卯酉四山龙 
师青曰：午上金龙来，宜立巽向，合四九为友，江南龙来江北望，江北之脉子龙也，而立干山，合一六共宗，子与午，干与巽，同宗为友，两两相对也，子来干向亦然。 

又如卯上金龙来，立艮向作三八为朋，江西龙去望江东者，必酉龙而结坤山，又合二七同道，又为两两相对也，主出王侯宰辅，为第一格龙局也；其余戍壬、壬戍、亥癸、癸亥、辰丙、丙辰、巳丁、丁巳、丑甲、甲丑、未庚、庚未、寅乙、乙寅、辛申、申辛，较上午巽等为次一格也，江东篇内云“地画八卦谁能会，山与水相对”者，即此也。 
地理十不葬 


挨星之术既精且明，而应验如神，但不可轻为人卜葬，为不当与而与之以地，是妄泄天机，转折损自身之福禄，故先贤有十不葬之诫，不可不三致意焉。 
一 素不孝悌者不葬，凡不孝不悌者，其人必天良已泯，既不于生前奉甘旨，复不于生时表友于徒，于已死之骸骨觅地安葬，其将以若是者，非谓欲得佳城以安亲，实欲藉吉坏以佑本身之发达，则其心已悖逆天理，断不可与言地理矣。 
二 积世怙恶者不葬，怙恶不悛之人，固已丧尽阴德，况复累世积恶之家，其不自陨灭者，既邀幸矣，尚敢不顾天谴，而予之以地耶。 
三 身为不善者不葬，世有阴险反复，忘恩负义，巧取豪夺，诓骗奸淫，无恶不作，一善莫为之人，此即禽兽其行，蛇蝎其心，倘予之以地，则何以彰天罚而昭世，戒也哉。 
四 心术不测者不葬，其有口蜜腹剑，佛口蛇心，外饰伪善之貌，内怀险毒之肠，阴施陷害，架殃飞祸，心地已自亏损，吉地焉可指予。 
五 为非作歹者不葬，不畏法而偏违法，不讲理而偏蔑理，弃信背义，不仁失德，如此为非作歹，悖礼逆情者，焉可使得善地，以损吾德耶。 
六 古坟旧墓者不葬，见他人之古坟旧墓，见其子孙之富贵兴盛也，欲于墓傍隙地，附插其己墓于侧，既妨砖于旧圹，更破坏其原茔，如此损人利己之心，实有害于天理，殊不可予之以同意。 
七 私用公山者不葬，公山者公有之山地也，尔以为斯吉地欲葬吾亲人，亦曰斯公地吾亦有份，吾亦可葬吾亲，不独引起争夺，且将触发事端，虽土面生植草木，安知地下无枯骨朽骸，庸师术士，切勿奢言佳吉，致启讼累。 
八 来历不明者不葬，遇有酷信风水之家，欲知其祖宗之德泽若何，其本人之品格若何，如果不明其行善行恶，自以婉辞其邀请为宜。 
九 信任不专者不葬，挨星法相地，其所弃取与诸法不同，即立向消水亦大相悬殊，苟其人朝信此而暮信彼，昨聘甲而今聘乙，其游移不定，犹疑莫决，信任不专，辞之而已。 
十 接待无礼者不葬，今人求师葬亲，每便道相邀，或邂逅相约，或片语投机，即乞指地，凡斯皆抱其生人发达之念，更非为其卜吉安葬之孝，且无尊师重道之心，不知孝子葬亲，孰为轻重，虽千金致赠，亦不屑予以地也。 
地理之学，继有人定胜天之验，然而欲葬其亲，以卜吉坏者，不思积德行仁，而惟佳城之是求者，见其徒事心劳耳，果若此无德不仁者，而可以得吉地获佳兆，则青囊一书，反为作恶者成符护，有是理哉！此十不葬者，先贤之所以垂炯戒，而复寓赏善罚恶之旨于其间，世之操此术者，其慎旃哉。 
　 
求真释谬 


溯自元宗追书丘公受职，迨及开元地理废已，唐杨氏筠松公，出作奥语天玉都天，门人曾子述其教地理之道，灿若日星，第其中之翻倒排星格龙立向乘气消砂趋吉避凶，辞虽约而义，该诀虽隐而理显；蒋氏平阶先生，得目讲嫡传于康熙十八年，刻地理辨正一书，辨明杨公正教，予见其追幽察隐，探奇索玄，虽吻继澜翻，不能无偏，如天玉开章，“江东一卦从来吉，八神四个一，江西一卦排龙位，八神四个二，南北八神共一卦，端的应无差”章，不过将二十四山，演出天地人三卦，为天玉作用，蒋注以一为地卦，单用二为人卦，双用南北八神共一卦句，为天卦广大，一卦可兼三用，查青囊无此用法，都天收五吉，仅有取贪一局，亦无子壬三用之消纳，且本注又云，天卦突然而起，不经位数，夫经四位与隔四字，一生一成，天地人各从其类，自然之理也，蒋注不知何所本而云，然“天卦江东掌上寻，知了值千金，地画八卦谁能会，山与水相对”章，天卦父卦也主水，地画母卦也主山，山与水相对者，定雌雄也，掌上寻者，传掌诀也，江东者指水龙而言也，即江东江西江南北之谓也，蒋注以为略指一斑，泄漏春光，不知指何斑，泄何春光； 
“关天关地定雌雄，富贵此中逢，翻天倒地对不同，秘密在玄空”章，是发明倒排父母之正文，都天收五吉之大作用，蒋注指作言雌雄交媾之关窍； 
“共路两神为夫妇，认取真神路，仙人秘密定阴阳，便是正龙冈”章，是申言仙人收山出煞定阴阳，正龙冈不过认取真神路，避鬼路，方可收五吉，蒋注指作配夫妇，更为父母； 
下三吉三般卦第一章，父母指挨星内雌雄卦之父母，三吉指天机诀内之三星，三般卦者，天卦地卦雌雄卦也，更看者别有所指之辞也，称第一者青囊之总诀也，蒋注指作归结语，申言上文三般卦理；“二十四山起八宫，贪巨武辅雄，四边尽是逃亡穴，下后令人绝”章，是将二十四山，分出四吉四凶之星，为趋吉避凶之用言，稍一失挨，则四边尽是破碌廉文之逃亡穴已，蒋注辞作辟邪说之谬； 
“惟有挨星最为贵，泄漏天机秘”章，是传曾公安，安天机配九星四十八局之挨法，下章干维壬支神癸与，夫甲庚丙壬俱属阳，乙辛丁癸俱属阴，同为九星双起雌雄异，加玄加关之正诀也，蒋注不知是诀，以为不出三般卦，为天机安内； 
“天地父母三般卦，时师未尝话，玄空大卦神仙说，本是此经诀，若还不信此经文，但覆古人墓”章，是申言上文诸多妙用，与东西父母三般卦不同，故曰未尝话，蒋注以为名异而实同，若于字义分疏则支离； 
“分却东西两个卦，会者传天下．学取仙人经一宗，切勿乱传空，五行山下问来由，入首便知踪”章，是传仙人经收内阳水法，与曾公安之辞也；“都天更有内阳坐穴法，神机出处觅仙方”即此诀也，蒋注以为言入首龙；“干山干向水朝干，干峰出状元”章，是略举仙人经收巨武水之一局而言也，四局类推，蒋注不知是诀，语多游移，此天玉经上中下卷之有偏者也，若夫都天宝照经，是传挨星诀与黄居士，演成掌诀，看出身，看到头，定入首，下经盘，审过峡，子字出，子宫寻，勿差错，字字珠玑，句句是诀，蒋注错解； 
“子癸午丁天元宫，辰戍丑未地元龙，乙辛丁癸人元来”三章，是传天地人收五吉之诀，蒋注不明；“更取贪狼成五吉”四句，是申言天地人元龙，仅收四吉，欲收五吉，必取贪狼，故曰“更取所以有贪狼，原是发来迟，坐向穴中人未知，立宅安墓过两纪，方生贵子好男儿”之断，蒋注谓不当正卦； 
“主人有礼客尊重，客在西兮主在东”章，是言龙为主，向为宾，主客登对，不可有差，此寻祖脉之法也，蒋注指作言山水之交姤；“天机妙诀本不同，八卦只有一卦通”章，是申言天罡诀内，子媳星之落在何宫何地何位，以收五吉，为天罡诀之妙用，故曰“星辰流转要相逢”，蒋注一卦通指作大五行之一卦，不知指何五行，山水指作水路之交驰，不知是何交驰，此都天上中卷之有偏者也； 
下篇二十一章，每章各言一事，文似无统，属然各有取承，无容赘解，至章末，“发龙多向支神取，若是干神又不同”章，再举坎卦为例，指出是夫妇是鬼龙，以申结上文挨星诀，即“认取真神路，仙人定阴阳，正龙冈”之秘诀也，蒋注未明，又以天玉开章四个一为地卦单用，不知都天有“辰戍丑未地元龙，乾坤艮巽夫妇宗”；兼宫之诀，以二为人卦可双用，不知都天有“寅申巳亥骑龙走，乙辛丁癸水夹流”单用之诀，以天元宫广大，一卦可兼三用，不知都天收五吉，仅有子癸、午丁、卯乙、酉辛，未有子壬三用之诀，又以人地两宫不可兼． 
不知都天有“亥壬耸龙兴祖格，巳丙旺相一般同”相兼之诀，青囊收五吉避七凶，与夫坤壬乙之挨星四十八局之顺逆子，蒋氏俱未能解说者，误以江南来龙江北望，分别山龙水龙之法为翻倒卦，误以格龙立向之玄空卦为元运卦，误以龙宫之父母卦，为八卦之中爻卦，以分定子孙十二位之诀，为辟邪说之谬，更不知二十四山之双双起，二神当四神，奇又不知青囊之五行用何五行，四大尊神是何尊神，以及反吟伏吟，前兼后兼，联珠勿相放，排定阴阳算，蒋氏又一无能知之者； 
予为之逐一拈出，每章各自加批，非好辩也，非争席也，诚以辨正不刻，青囊失传，挨星不明，青囊无法苟震于其名，徒拾牙慧，知其言而不为之厘正，何贵乎青囊！何贵乎读青囊！此求真之所以不得不作也，一片苦心，识者鉴之。 </P< p>

跋 
吴师青兄好学土地。以其精于青乌之术，而翻掩其好学之名。然而师青兄向不轻易为人鉴别牛眠，盖凛于十不葬之诫，惟偶施其术于忠厚之家，则辄见验。于是益自慎重珍惜，不愿苟行其道，世愈尊其品而神其术。其所著铁骨秘一书，成于民国十三年，以其早年身历，征于古人遗言，实有其独得之秘，风传当时，并经采入潮州志艺文类，具见其书之可宝矣！昔郭景纯作葬经，葛稚川传青鸟，杨筠松作天玉奥语都天，今师青兄着铁骨秘，皆足以传世而行远。师青兄避地来港，廿余年来，求其术者多，而百无一诺，鉴于当世多跻于十不葬之列，非以怀术鸣高也。况隐于商事，久矣乎不操其术。而忠于谋人，信于交友，更非以奇术自秘。余知师青兄深，虽不愿以术传人，独惧其书之将绝响也，乃劝其付梓，使后之研斯术者，为参究发微之助，且为科学时代应并存之另一学术云尔。因书此以为览是书者告。 

